# Indsæt kommando

## Indledning

Indsæt kommando-plugin tillader dig at indsætte uddata fra skalkommandoer i et dokument der er åbent i &kate;.

## Fundamentale ting på skærmen

For at bruge dette plugin vælges Indsæt kommando fra Redigér-menuen. Den vil præsentere dig for en lille dialog til indtastning af kommandoen, valg af arbejdsmappe og valg af om du vil have (STDERR uddata) inkluderet i den indsatte tekst. Du kan også få kommandostrengen skrevet oven over uddata.

'Indsæt kommando'-dialogen

Dette plugin kan huske et antal kommandoer som valgt på indstillingssiden. Disse bruges til auto-komplettering og kan vælges fra en liste i kommando-indgangen.

Som standard vil kommando køre i arbejdsmappen for kate-processen, hvilket sædvanligvis er din hjemmemappe. Dette kan ændres i indstillingssiden for dette plugin.

Bemærk at en vilkårlig skal-kommando der kræver inddata fra brugeren (for eksempel kodeord) eller bruger en ncurses-grænseflade eller noget lignende (for eksempel top) ikke vil kunne producere de forventede uddata.

## Indstilling

For at indstille Indsæt kommando-plugin, åbnes Kate's indstillingsdialog fra Opsætning-menuen og 'Plugin/Indsæt kommando'-siden vælges.

Følgende indstillingsmuligheder er til stede:

### Antal kommandoer der huskes

Denne indstilling præsenteres som en spinboks, som du kan sætte til antallet af kommandoer der skal huskes. Et vilkårligt antal fra 0 til 99 er lovligt.

### Standard arbejdsmappe

Denne indstilling, præsenteret som et sæt radioknapper, tillader dig at afgøre hvordan arbejdsmappen for en kommando vælges. Valgmulighederne er arbejdsmappen for kate-processen (sædvanligvis din hjemmemappe hvis kate er startet fra K-menuen), mappen for dokumentet (hvis der er en, ellers bruges ovennævnte mulighed) eller arbejdsmappen for den sidste kommando kørt i dette plugin.

## Tak og anerkendelser

&kate;-plugin Indsæt kommando ophavsret 2001 ved Anders Lund anders@alweb.dk.

Dokumentation ophavsret 2001 ved Anders Lund anders@alweb.dk

Dansk oversættelse ved Erik Kjær Pedersen erik@binghamton.edu

&underGPL;