# &ksirtet;-håndbogen

## Indledning

Dette program er en klon af det velkendte `Tetris` spil. Man skal få de faldende brikker til at danne hele linjer. Man kan rotere og forskyde den faldende brik. Spillet slutter når der ikke er flere brikker der kan falde, altså når de ufuldstændige brikker når toppen af brættet.

Hver gang man har ødelagt 10 linjer, kommer man et niveau op, og brikkerne falder hurtigere (hver brik falder hvert `1/(1+niveau)` sekund).

## Hvordan spiller man

### Håndtering af den faldende brik

Dette spil bruger tastaturet til at rotere, forskyde eller droppe den faldende brik. Tasterne kan indstilles under menupunktet Opsætning Indstil tastebindinger.

### Hvordan får man points

Der er to måder at få points:

- Når man dropper en brik får man nogle få points der er lig med drophøjden. Det er ikke meget hver gang, men bedre end man skulle tro, især på de mindre niveauer (når brikkerne falder langsomt).

- Den største del af scoringen kommer fra at ødelægge hele linjer. Det er meget vigtigt at huske at man får flere points ved at ødelægge flere linjer samtidigt. Fire linjer af gangen kaldes en tetris : det giver maksimum points.

  Points er 40 for én linje, 100 for to linjer, 300 for trelinjer og 1200 for en tetris. Disse tal ganges med det aktuelle niveau. Fire linjer på niveau 10 giver altså 12000 points !!

### Indstillinger

Menuindgang Opsætning Indstil KSirtet åbner Opsætningsdialogen.

Vis brikkens skygge

- Viser/skjuler skyggen af den faldende brikker på bunden af brættet. Denne skygge kan hjælpe til at undgå placeringsfejl når man dropper en brik.

Vis næste brik

- Viser/skjuler visning af den næste brik.

Aktivér animeringer

Blokstørrelse

- Lader dig ændre blokkenes størrelse (og forøger spillefeltet så det passer. Standard størrelsen er 15 piksler).

## Multispiller

Multispiller indstillinger tillader dig at spille mod andre spillere på den samme computer og/eller på andre computere på nettet. Man kan også spille mod en AI (kunstig intelligens (=artificial intelligence)) spiller, som ikke er ret god for øjeblikket.

Basalt set er det sådan at en spiller der ødelægger linjer, sender affald til bunden af spillet af sin næste modstander (intet for én linje ødelagt, en affaldslinje for to linjer osv.).

## Medvirkende og licens

### Udviklere

`Erik Eng` - Skrev den generiske tetris kode

`Nicolas Hadacek`

### Forfattere

`Nicolas Hadacek`

`Robert Williams` - Udgiver

Dansk oversættelse ved Erik Kjær Pedersen erik@binghamton.edu

&underFDL; &underGPL;