# &kmines;-håndbogen

## Indledning

&kmines; er det klassiske minesøger spil. Man skal afdække alle de tomme felter uden at udløse en mine.

Når man afdækker et felt viser et tal sig: det indikerer hvor mange miner der omgiver dette felt. Hvis der ikke er noget tal bliver nabofelterne automatisk afdækkede. Når du er i færd med at afdække sikre felter er det meget nyttigt at putte et flag på de felter der indeholder en mine.

## Hvordan man spiller

Man skal bruge musen og dens tre knapper (hvis du kun har to knapper klikker man sædvanligvis på den midterste ved samtidig at trykke på venstre og højre knap) for at afdække eller sætte flag på et felt. Her er detaljerne :

- Venstre knap vil afdække et felt. Hvis der er en bombe under feltet, så vil bomben eksplodere og spillet er forbi

  Hvis der ikke er en bombe under feltet, så vil et tal vise sig. Det er antallet af nabofelter der har bomber under sig. Hvilke spørger du? Det er netop spillets pointe.

  For hver kasse (med undtagelse af kant og hjørnekasse), er der 8 nabokasser.

  Hvis der ikke er bomber under nogen af nabokasserne, så vil et blankt felt vise sig og alle nabokasser vil automatisk blive afdækkede.

  Venstre klikning på en kasse med flag er sikkert og ændrer ingenting.

- Højre knap vil markere et felt som indeholdende en mine (tegner et rødt flag) eller, hvis indstillingen er sat, som værende usikker (tegner et spørgsmålstegn). Den usikre markering kan være nyttig hvis du er i tvivl om positionen af minerne.

- Den midterste knap vil rydde alle omgivende kasser, hvis der allerede er det rigtige antal kasser med flag. Dette er meget nyttigt da det er meget hurtigere end at afdække alle individuelle felter.

  Hvis dine flag ikke står rigtigt vil en bombe eksplodere.

- Det starter et nyt spil at trykke på den gule smiley.

Dette er standardopsætningen. Museknapperne kan omprogrammeres. For mere information, se afsnittet der hedder Spil indstillinger.

### &kmines; Skærmen

&kmines; Skærmen &kmines; Skærmen

&kmines; skærmen består af:

- En boks der viser det antal miner der stadig skal markeres. Hver gang du putter et flag på et bombested, vil dette antal gå én ned.

  Denne boks afgør ikke om du har ret eller uret, kun hvor mange miner du teoretisk behøver at markere før du er færdig med spillet.

  I dette eksempel er der 10 miner der skal markeres.

- Et gult smiley ansigt. Ved at klikke på dette starter man et nyt spil. Hvis du taber spillet, bliver det til en grimasse.

- Boksen til højre viser hvor lang tid denne runde har taget. De hurtigste tider på hvert niveau får lov til at indføje deres navne på topscorerlisten.

- Spilleområdet. Dette varierer i størrelse afhængig af den valgte sværhedsgrad. I dette eksempel består det af 64 kasser. Det er her du spiller spillet.

- En statuslinje i bunden af vinduet. I dette eksempel siger den simpelthen Pause i spillet.

## Spillets indstillinger

Indstillinger for &kmines; sættes ved at vælge Indstil &kmines; Indstillinger fra menulinjen. Dette bringer en dialogboks frem.

&kmines; Indstillinger &kmines; Indstillinger

Denne dialogboks er opdelt i fire afdelinger.

Spil

- Den første mulighed ved navn Aktivér ?-tegn, afgør om man kan markere et felt som tvivlsomt. Hvis dette er afkrydset, så vil højreklikning med musen først forårsage at der kommer et flag og hvis man klikker igen vil flaget ændres til et ?, for at angive, at du ikke ved om der er en bombe der eller ej. Hvis du klikker igen vil firkanten blive blank igen.

  Hvis denne indstilling ikke er afkrydset vil det første højre museklik ændre kassen til et rødt flag. Det andet vil få det til at blive blankt igen, så ? symbolet overspringes.

  Den næste indstilling nedad ved navn Aktivér tastatur, afgør om tastaturgenveje virker mens man spiller.

  De eneste tastaturgenvej dette har virkning på, er dem der bruges i spillet. Tastatur kommandoer såsom Nyt spil, og Afslut, virker stadigvæk uanset denne indstilling.

  Det sidste afsnit tillader dig at ændre den måde museknapperne virker på. Dine muligheder er :

  Afslør

- Dette vil afsløre indholdet af kassen. Hvis der ikke er en bombe så vil et tal vise sig. Hvis der er en bombe, så vil den eksplodere og spillet er forbi.

Slå markering til/fra

- Ved at klikke med denne knap på en kasse vil der skiftes mellem et rødt flag og ingenting.

Autovisning

- Klik på et felt med denne knap vil automatisk afsløre alle nabofelter der ikke er markerede med røde flag. Hvis en af disse naboer har en bombe under sig vil den eksplodere og spillet vil være ovre.

Slå flag til/fra

- Ved at klikke med denne knap på et felt, vil der blive flag/ikke flag med et spørgsmålstegn.

Slå ? markering til/fra

- Ved at klikke med denne knap på et felt, vil der blive markeret afmarkeret med et spørgsmålstegn.

Udseende

- Den øverste indstilling, der hedder kassestørrelse, afgør størrelsen af hver af firkanterne i spilleområdet. Som standard er den sat til at være lille. Man kan øge størrelsen hvis man arbejder ved en skærm med høj opløsning.

  Resten af denne side drejer sig om farverne. For at justere dem klikker du blot på farveknappen ved siden af hver beskrivelse , og vælger en ny farve.

Topresultater

- Her kan du ændre dit Alias og tilføje en sød Kommentar om dig selv, der skal vises i topscorerlisten. Du kan også aktivere Verdensomspændende topresultater aktiveret, og dele dine evner til &kmines; med hele verden ved brug af en online topscorer-server.

Tilpasset spil

- Endelig er det sådan at hvis du ikke finder de eksisterende indstillinger tilstrækkeligt udfordrende, kan du indstille et brugervalgt spil her. Brug gliderne til at ændre Bredde, Højde, og den procentdel af brættet der er dækket med Miner. Standardspillet har 20 procent af brættet dækket, så der er masser af plads til at gøre spillet sværere.

Gem dine ændringer

- Når du er færdig med at lave dine ændringer, så klik på O.k. for at gøre dem permanente.

  Hvis du ønsker at glemme dine ændringer, så klik på Annullér for at annullere ændringerne.

  Hvis du klikker på Standard, vil standard opsætningen blive genoprettet. Klik på O.k. for at gøre standardopsætningen permanent, eller redigér opsætningen mere.

## Kommandoer/Tastatur genveje

De følgende afsnit beskriver kort hver indstilling i menulinjen.

### Spilmenu

Spilmenuen består af 5 indstillinger.

&Ctrl;N Spil Nyt

- Starter et nyt spil.

Spil Vælg niveau

- Lader dig sætte sværhedsgraden fra en undermenu.

  Der er tre standsard sværhedsgrader: Let (64 kasser, 10 miner), Normalt (256 kasser, 40 miner), og Ekspert (480 kasser, 99 miner). Det er også muligt at lave Brugervalgte... indstillinger.

  Hvis du vælger Brugervalgt..., så vil den opsætning du har indstillet i dialogen Indstil &kmines; blive brugt.

Spil Pause

- Pause i spillet. Dette vil gemme brættet (der kan ikke snydes), og det giver dig en knap at trykke på, når du vil fortsætte dette spil.

&Ctrl;H Spil Vis topresultater...

- Dette viser dig topscoringerne (den korteste tid) for hver sværhedsgrad.

&Ctrl;Q Spil Afslut

- Afslutter &kmines;

### Opsætningsmenu

Opsætning Vis menulinje

- Hvis dette valg er afkrydset vil menulinjen blive synlig. Ellers vil menulinjen være skjult.

  Klik udenfor spilområdet med højre museknap for at genoprette en skjult menulinje, . Dette vil få en lille undermenu frem. Vælg så Vis menulinje fra denne undermenu og menulinjen vil blive synlig igen.

Opsætning Indstil tastegenveje

- Tillader dig at ændre tastegenveje for &kmines;

Opsætning Indstil &kmines;

- Tillader dig at justere spillet. For mere detaljeret information, se afsnittet ved navn SpilIndstillinger.

### Hjælp menu

&help.menu.documentation;

### Standard tastebindinger

Følgende tabel viser dig standard tastebindinger.

### Menu bindinger

Tastekombination | Handling
Pile | Flyt markøren i spilleområdet.
&Ctrl; | Vis omgivende kasser ikke markeret med flag automatisk.
&Ctrl;N | Nyt spil
&Ctrl;P | Pause i spil
&Ctrl;P | Udskriv spil
&Ctrl;Q | Afslut &kmines;
F1 | Hjælp indhold
&Shift;F1 | Hvad er denne hjælp
&Shift; | Afslør mine.
Mellemrum | Markér mine

Disse tastebindinger kan ændres ved at vælge Indstillinger Indstil tastebindinger fra menulinjen.

## Medvirkende og licens

&kmines;

Program ophavsret 1996-2000 Nicolas Hadacek hadacek@kde.org

Dokumentation ophavsret 2000 Nicolas Hadacek hadacek@kde.org

Dokumentation opdateret for KDE 2.0 af Mike McBride mpmcbride7@yahoo.com

Dansk oversættelse ved Erik Kjær Pedersen erik@binghamton.edu

&underFDL; &underGPL;

## Installation

### Hvordan får man fat på &kmines;

&install.intro.documentation;

### Kompilering og installation

&install.compile.documentation;